open-index/open-wikipedia-markdown huggingface dataset:
வித்தி

thumb|300x300px| வித்தி வாழ்க்கைச் சுழற்சியில் உற்பத்தி செய்யப்படும் வித்திகள்.
உயிரியலில், **வித்தி** (*spore*) என்பது பாலியல் இனப்பெருக்கம் (பூஞ்சைகளில்) அல்லது கலவியற்ற இனப்பெருக்கத்தின் ஓர் அலகு ஆகும், இது சாதகமற்ற சூழ்நிலைகளில் பெரும்பாலும் நீண்ட காலத்திற்கு, பரவலுக்கும் உயிர்வாழ்விற்கும் ஏற்றதாக இருக்கலாம். வித்திகள் பல தாவரங்கள், பாசிகள், பூஞ்சைகள், மூத்தவிலங்குகள் போன்றவற்றின் வாழ்க்கைச் சுழற்சிகளின் ஒரு பகுதியாகும். இவை தொடக்ககால நிலத் தாவரங்களின் தழுவலாக ஆர்டோவிசியக் காலத்தின் நடுப்பகுதியில் தோன்றியதாகக் கருதப்படுகிறது.

## வரையறை
ஸ்போர் (வித்தி) என்ற சொல் பண்டைய கிரேக்க வார்த்தையான σπορά *ஸ்போரா*  வில் இருந்து பெறப்பட்டது, இதன் பொருள் "விதை, விதைத்தல்", இது σπωρος ஸ்போரோஸ், "விதைத்தல்" மற்றும் σπείρειν **, "விதைக்க" ஆகியவற்றுடன் தொடர்புடையது.

## ஒளிப்படத்தொகுப்பு

படிமம்:Bartramia_ithyphylla_sporen.jpeg|*Bartramia ithyphylla* எனும் பாசடையின் வித்திகள்.  (நுண்ணோக்கிப் பார்வை, 400 மடங்கு பெரிதாக்கப்பட்டது)
படிமம்:Fernspore1.jpg|Dehisced fern இன் sporangia. (நுண்ணோக்கிப் பார்வை,  வித்திகள் தென்படவில்லை)
படிமம்:Botbrush1.jpg|குதிரையின் வாலில் காணப்பட்ட *[[ஈக்குசெட்டம்]]* வித்திகள் மற்றும் elaters (நுண்ணோக்கிப் பார்வை)
படிமம்:Trilete_spores.png|from ஸ்வீடன் நாட்டின் சிலூரியன் படிமங்களில் காணப்பட்ட தொல்படிம வித்திகள் (*Scylaspora*) (நுண்ணோக்கிப் பார்வை)
படிமம்:Unknown_fruit_mold_with_spores_methylene_blue_x2000.jpg|பழப் பூஞ்சையில் காணப்பட்ட செல்வளர்ச்சி அடைந்த வித்திகள் . (நுண்ணோக்கிப் பார்வை, 2000 மடங்கு பெரிதாக்கப்பட்டது)
படிமம்:Reticularia_olivacea-1.jpg|ஸ்லைம் பூஞ்சையில்  காணப்பட்ட வித்திக் கூடுகள் (*Reticularia olivacea*) கிழக்கு உக்ரைன் நாட்டின் ஊசியிலைக் காடுகளிலிருந்து 
படிமம்:Tubifera_dudkae-4.jpg|ஸ்லைம் பூஞ்சையில் peridium பகுதியின் உட்புறம் காணப்பட்ட வித்திகள் (*Tubifera dudkae)*. (நுண்ணோக்கிப் பார்வை)


## மேலும் காண்க
* வளிமிதவைவாழிகள்

## மேற்கோள்கள்

பகுப்பு:பூஞ்சையின் புற அமைப்பியல் மற்றும் உடற்கூற்றியல்
பகுப்பு:தாவர இனப்பெருக்கம்
பகுப்பு:இனப்பெருக்கம்
பகுப்பு:காணொளிக் கோப்பு உள்ள கட்டுரைகள்
கல்வான் சட்டமன்றத் தொகுதி

**கல்வான் சட்டமன்றத் தொகுதி** (Kalwan Assembly constituency) என்பது மேற்கு இந்தியாவில் உள்ள மகாராட்டிரா மாநிலத்தில் உள்ள 288  சட்டமன்றத் தொகுதிகளில் ஒன்றாகும், இது நாசிக் மாவட்டத்தில் அமைந்துள்ளது. கல்வான், திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
சந்த்வாட் சட்டமன்றத் தொகுதி

**சந்த்வாட் சட்டமன்றத் தொகுதி** (Chandwad Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். சந்த்வாட், நாசிக் மாவட்டத்தில் அமைந்துள்ளது. இத்தொகுதியானது திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்

## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
அசுகாரிடோமார்பா

**அசுகாரிடோமார்பா** (*Ascaridomorpha*) என்பது *இராப்டிடிடா* வரிசையில் ஒட்டுண்ணி உருளைப்ப்புழுக்களின் பெரும் வரிசையாகும். இந்த மீப்பெரும்வரிசையின் கீழ் 4 பெருங்குடும்பங்கள் வகைப்படுத்தப்பட்டுள்ளன. இவை: 

* அசுகாரிடோய்டியா
* காசுமோசர்காய்டியா
* கெட்டிராடோய்டியா
* சீராடோய்டியா

## மேற்கோள்கள்
தயா குலா

**தயா குலா** அல்லது **மாதரம் தயா குலா** (ஆங்கிலம்: *Dyah Gula;* இந்தோனேசியம்: *Raja Medang Dyah Gula*) என்பவர் இந்தோனேசியா, மத்திய ஜாவா, மாதரம் இராச்சியத்தின் சஞ்சய மரபைச் சார்ந்த அரசர் ஆவார். இவரின் ஆட்சிக்காலம் பொ.ஊ. 827 – 829. 

8-ஆம் 9-ஆம் நூற்றாண்டுகளில், மாதரம் இராச்சியத்தின் அரசர்கள் சிறீவிஜயத்தையும் ஒரே சமயத்தில் ஆட்சி செய்தார்கள். மாதரம் இராச்சியத்தின் அரசராக இருந்தவர் சிறீவிஜயத்தின் அரசராகவும் இருந்தார்.

## வரலாறு

தயா குலாவின் பெயர் வானுவா தெங்கா III கல்வெட்டின் மூலமாகத் தெரிய வருகிறது. அவரை ராக்காய் வாராக் *([[:id:Rakai Warak|Rakai Warak]])* என்பவருக்குப் பின்னர் வந்த மாதரம் அரசர் என்று அந்தக் கல்வெட்டு குறிப்பிடுகிறது. இவருக்குப் பின்னர் ராக்காய் காருங் என்பவர் ஆட்சிக்கு வந்ததாகவும் அந்தக் கல்வெட்டின் மூலமாக அறிய முடிகிறது.

தயா குலா, 827 ஆகத்து 5 முதல் 828 சனவரி 24 வரை மாதரம் இராச்சியத்தின் அரசராகப் பதவியில் இருந்துள்ளார்.

## மந்தியாசி கல்வெட்டு

மந்தியாசி கல்வெட்டில் (கி.பி. 907) உள்ள மன்னர்களின் பட்டியலில், தியா குலா மற்றும் பல மாதரம் இராச்சியத்தின் மன்னர்களின் பெயர்கள் காணப்படவில்லை. ஏனெனில் மந்தியாசி கல்வெட்டு, நீண்ட காலம் ஆட்சி செய்து முழு அதிகாரம் பெற்ற மன்னர்களைப் பற்றி மட்டுமே குறிப்பிடுகிறது, 

அந்த வகையில் மந்தியாசி கல்வெட்டில் சஞ்சய வம்சாவளியைச் சேர்ந்த மன்னர்களின் பெயர்களுக்கான தலைப்பு ஸ்ரீ மகாராஜா என்றுதான் வழங்கப்பட்டு உள்ளது. தயா குலா ஒரு மகாராஜா பதவியைப் பெறவில்லை என்பதால் மந்தியாசி கல்வெட்டில் அவரின் பெயர் இடம்பெறவில்லை.

## வானுவா தெங்கா III கல்வெட்டு

தயா குலாவின் ஆட்சிக்காலம் வானுவா தெங்கா III கல்வெட்டில் மிகக் குறுகிய காலம் கொண்டது என குறிப்பிடப்பட்டுள்ளது, அதாவது சுமார் அரை வருடம் (5-8-827 முதல் 24-1-828 வரை) மட்டுமே பதிவாகி உள்ளது. அவருக்குப் பதிலாக ராக்காய் காருங் பதவியேற்றார்.

வானுவா தெங்கா III கல்வெட்டில் அவரின் பெயர் ராக்காய் என்ற தலைப்பில் குறிக்கப்பட்டுள்ளது. இது அவர் தவறான முறையில் அரியணை ஏறியிருக்கலாம் என்ற ஐயப்பாடுகளையும் உருவாக்குகிறது.

## மேலும் காண்க

* ராக்காய் காருங்
* ராக்காய் பிக்கத்தான்
* பிரமோதவர்தனி
* சைலேந்திர வம்சம்
* சஞ்சய வம்சம்

## மாதரம் இராச்சியத்தின் மன்னர்கள்

## மேற்கோள்கள்

## சான்றுகள்
* Mustopo, M. Habib (2005). Sejarah: Untuk kelas 2 SMA. Yudhistira. ISBN 978-979-676-707-6.
* Arif, H. A. Kholiq (2010-01-01). MATA AIR PERADABAN ; Dua Milenium Wonosobo. Lkis Pelangi Aksara. ISBN 978-979-25-5331-4.
* Soekmono, R. (1995). The Javanese Candi: Function and Meaning (dalam bahasa Inggris). BRILL. ISBN 978-90-04-10215-6.
* Iongh, R. C. de (1977). Handbook of Oriental Studies (dalam bahasa Inggris). BRILL. ISBN 978-90-04-04918-5.

## வெளி இணைப்புகள்
* Ayatrohaedi. 2005. SUNDAKALA Cuplikan Sejarah Sunda Berdasarkan Naskah-naskah "Panitia Wangsakerta" Cirebon. Bandung: Pustaka Jaya

பகுப்பு:இந்தோனேசிய வரலாறு
பகுப்பு:சுமாத்திரா வரலாறு
பகுப்பு:சாவக வரலாறு
பகுப்பு:சைலேந்திர வம்சம்
பகுப்பு:சிறீ விஜயம்
பகுப்பு:மாதரம் இராச்சியம்
பகுப்பு:இந்தோனேசிய இந்து மக்கள்
உயிரிக்குறிகாட்டி

**உயிரிக்குறிகாட்டி** (*Bio-marker*) அல்லது **உயிரியல் குறிப்பான்** (Biological marker)  என்பது உயிரியல் மருத்துவச் சூழல்களில், சில நோய்நிலைகள் அல்லது இயல்புநிலை, இயல்பிருந்து மாறுபட்ட நிலைகளின் தன்மையை அளவிடக்கூடிய குறிகாட்டியாகும். உயிரிக்குறிகாட்டிகள் பெரும்பாலும் இரத்தம், சிறுநீர் அல்லது மென்மையான திசுக்களைப் பயன்படுத்தி அளவிடப்பட்டு மதிப்பீடு செய்யப்படுகின்றன. சாதாரண உயிரியல் செயல்முறைகள், நோய்க்கிருமி செயல்முறைகள் அல்லது ஒரு சிகிச்சைமுறையில் மருந்துகளால் ஏற்படும் விளைவுகளை ஆராய்தல் உள்ளிட்ட பல நோக்கங்களுக்காக உயிரிக்குறிகாட்டிகள் அறிவியல் துறைகளில் பயன்படுகின்றன.

## வரலாறு
"உயிரியல் குறிப்பான்" என்ற சொல் 1950களில் அறிமுகப்படுத்தப்பட்டது.

*பயோமார்க்கர்* என்ற ஆங்கில வார்த்தையின் பரவலான பயன்பாடு 1980ஆம் ஆண்டிலேயே தொடங்குகிறது. 1980களின் இறுதியில் சுற்றுச்சூழல் ஆய்வுகள் நீர், வண்டல்கள், நீர்வாழ் உயிரினங்களில் மிதமிஞ்சிய அளவில் காணப்பட்ட ஆபத்தான அல்லது நச்சுத்தன்மை கொண்ட வேதிப் பொருட்களை குறித்ததாகவே இருந்தது. இந்த வேதிப்பொருட்களை  அடையாளம் காண பயன்படுத்தப்படும் முறைகள் நிறப்பிரிகைமானி, அலைமாலை ஒளிஅளவியல், மின்வேதியியல், கதிர்வீச்சு வேதியியல் ஆகும். இந்த முறைகள் சுற்றுச்சூழல் மாசுபாட்டில் வேதிப்பொருட்களின் பங்கினைத் தெளிவுபடுத்துவதில் வெற்றிகரமாக பயன்படுத்தப்பட்டப்போதிலும், எந்த ஒரு ஒரு குறிப்பிட்ட மாசுபடுத்தியின்  தாக்கம் குறித்த முழுமையான தரவை வழங்கவில்லை. எனவே சுற்றுச்சூழல் மாசுபாடு குறித்த செயல்பாடுகளை அளவிடவும் எச்சரிக்கை செய்யவும் உயிரிக்குறிகாட்டிகளைப் பயன்படுத்தலாம் என்று முன்மொழியப்பட்டது. இப்போது ஆய்வுகளின் வளர்ச்சி காரணமாக, மனித மருத்துவத் துறைகளிலும் நோய்களைக் கண்டறிவதிலும், அவற்றின் தீவிரத்தை அளவிடவும் உயிரிக்குறிகாட்டிகளைப் பயன்படுத்தி வருகின்றனர்.

### வரையறை
உயிரிக்குறிகாட்டி என்பது இயல்பான அல்லது இயல்பிற்கு மாறுபட்ட நிலைகளையோ, அல்லது நோயைநிலையையோ அளவிடப் பயன்படும் உயிரியல் மூலக்கூறு அல்லது பண்பாகும். இது சூழலியல், மருத்துவம் மற்றும் பல அறிவியல் துறைகளில் பயன்படுத்தப்படுகிறது.

## மேற்கோள்கள்

பகுப்பு:உயிரியல் துறைச்சொற்கள்
பகுப்பு:உயிரியல் நுட்பங்கள் மற்றும் கருவிகள்
பகுப்பு:புரதவியல்
பகுப்பு:நோயியல்
பகுப்பு:சூழலியல்
காலியம்(II) தெலூரைடு

**காலியம்(II) தெலூரைடு**  (*Gallium(II) telluride*) என்பது  GaTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். GaTe சேர்மத்தின் கட்டமைப்பும் மின்னணு பண்புகளும் ஆராய்ச்சிகளைத் தூண்டும் வண்ணம் உள்ளன. ஏனெனில் இச்சேர்மம் அல்லது தொடர்புடைய சேர்மங்கள் மின்னணுத் துறையில் பயன்பாடுகளைக் கொண்டிருக்கின்றன. காலியம், தெலூரைடு தனிமங்களை வினைபுரியச் செய்வதன் மூலமோ அல்லது உலோக கரிம ஆவி படிவு  மூலமாகவோ உருவாக்கலாம்.

தனிமங்களிலிருந்து உற்பத்தி செய்யப்படும் GaTe ஓர் ஒற்றைச்சாய்வு படிக அமைப்பைக் கொண்டுள்ளது.  ஒவ்வொரு காலியம் அணுவும் 3 தெலூரியம் மற்றும் ஒரு காலியம் அணுவால் நான்முகியாக ஒருங்கிணைக்கப்படுகிறது. Ga2 அலகில் உள்ள காலியம்-காலியம் பிணைப்பு நீளம் 2.43 ஆங்சுட்ராம் ஆகும். இந்த கட்டமைப்பு அடுக்குகளால் ஆனதாகும். Ga24+ 2Te2− என வடிவமைக்கப்பட்டுள்ளது. அடுக்குகளுக்குள் காணப்படும் பிணைப்பு அயனி-சகப்பிணைபாகவும் அடுக்குகளுக்கு இடையில் காணப்படும் பிணைப்பு முக்கியமாக வான் டெர் வால்சு பிணைப்பாகவும் உள்ளன. GaTe என்பது அடுக்கு குறைக்கடத்தியாக வகைப்படுத்தப்பட்டுள்ளது GaSe மற்றும் InSe போன்றவையும் ஒத்த அமைப்புகளைக் கொண்டுள்ளன.  இச்சேர்மம் அறை வெப்பநிலையில் 1.65 எலக்ட்ரான் வோல்ட்டு ஆற்றலைக் கொண்டுள்ள  ஒரு நேரடி பட்டை இடைவெளி குறைக்கடத்தி ஆகும். ஆல்க்கைல் காலியம் தெலூரைடு கியூபேன் வகை கொத்துக்களிலிருந்து குறைந்த அழுத்த உலோக கரிம ஆவி படிவு முறை மூலம் ஓர் அறுகோண வடிவத்தை உருவாக்க முடியும், எடுத்துக்காட்டாக (t-பியூட்டைல்காலியம்( μ3-Te))4.. மையமானது எட்டு அணுக்கள், நான்கு காலியம் மற்றும் நான்கு டெல்லூரியம் அணுக்கள் கொண்ட ஒரு கனசதுரத்தைக் கொண்டுள்ளது. ஒவ்வொரு காலியமும் இணைக்கப்பட்ட டி-பியூட்டைல் ​​குழுவையும் மூன்று அருகிலுள்ள தெலூரியம் அணுக்களையும் கொண்டுள்ளது.  மேலும் ஒவ்வொரு தெலூரியமும் மூன்று அருகிலுள்ள காலியம் அணுக்களைக் கொண்டுள்ளன. Ga24+ அலகுகளைக் கொண்ட ஒற்றைச்சரிவச்சு வடிவத்துடன் நெருங்கிய தொடர்புடைய அறுகோண வடிவம், 500 °செல்சியசு வெப்பநிலையில் ஆற்றிப் பதப்படுத்தப்பட்டால் ஒற்றைச்சரிவச்சு வடிவமாக மாறுகிறது.

## மேற்கோள்கள்

::

பகுப்பு:காலியம் சேர்மங்கள்
பகுப்பு:தெலூரைடுகள்
பகுப்பு:கனிம வேதியியல் சேர்மங்கள்
புதுப்பட்டி, மதுரை

**புதுப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய புதுப்பட்டி ஊராட்சி ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 171.97 மீ. உயரத்தில், () என்ற புவியியல் ஆள்கூறுகள் கொண்டு புதுப்பட்டி அமையப் பெற்றுள்ளது.

## அரசியல்
புதுப்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
வெள்ளப்பள்ளம்

**வெள்ளப்பள்ளம்** (*Vellapallam*) என்பது இந்திய மாநிலமான தமிழ்நாட்டின் நாகப்பட்டினம் மாவட்டத்தில் வேளாங்கண்ணிக்கும், வேதாரண்யத்திற்கும் இடையில் அமைந்துள்ள ஒரு கிராமமாகும். என்.துரைசாமி. என்பவர் 2019 ஆம் ஆண்டு கிராமத் தலைவராகத் தேர்ந்தெடுக்கப்பட்டு செயல்பட்டு வருகிறார். இந்தக் கிராமத்தின் பெரும்பகுதி துறைமுகம் கட்ட அனுமதிக்கப்பட்டு கட்டுமான பணியில் உள்ளது.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, வெள்ளப்பள்ளத்தில் 3,728 மக்கள் தொகை இருந்தது. இதில் ஆண்கள் 48% மற்றும் பெண்கள் 52%. கல்வியறிவு விகிதம் 61% இருந்தனர்.  ஆண்களின் கல்வியறிவு 64%, பெண்களின் கல்வியறிவு 59% ஆகும். வெள்ளப்பள்ளத்தில், 11% மக்கள் 6 வயதுக்குட்பட்டவர்கள். இந்து, கிறிஸ்தவம் என வெவ்வேறு மதங்களைச் சேர்ந்த மக்கள் வாழ்ந்து வருகின்றனர், மேலும் ஒவ்வொரு மதத்திலும் வெவ்வேறு இனக்குழுக்கள் உள்ளவர்கள் வாழ்கின்றனர். கிராமத்தின் கிழக்குப் பகுதி கிழக்கு வங்காள விரிகுடாவால் சூழப்பட்டுள்ளது, மற்ற பகுதிகள் நிலப்பகுதிகளைக் கொண்டுள்ளன. இந்தக் கிராமம் தலைஞாயர் பஞ்சாயத்தில் உள்ளது. இந்தக் கிராமம் சுனாமியால் பாதிக்கப்பட்டது அப்போது 20க்கும் மேற்பட்டோர் உயிர் இழந்தனர்.

## கல்வி
இக்கிராமத்தில் இரண்டு தொடக்கப்பள்ளி மற்றும் ஒரு மேல்நிலைப்பள்ளி அமைந்தௌள்ளது. தொடக்கப்பள்ளியில் 300க்கும் மேற்பட்ட மாணவர்கள் படிக்கின்றனர். அருகிலுள்ள கிராமங்களில் உள்ள மாணவர்கள் படிக்க இந்த ஒரு மேல்நிலைப்பள்ளி மட்டுமே உள்ளது, கிட்டத்தட்ட 1500 மாணவர்கள் இங்கு படித்து வருகின்றனர்.


File:SchoolGate.JPG|பள்ளி நுழைவாயில்
File:Vellappallam School Auditorium.JPG|அரங்கம்
File:Vellappallam School Hall.JPG|நுழைவாயில்
File:School view from front.JPG|வகுப்பறை


## முக்கிய இடங்கள்
*ஆற்றங்கரை முத்து மாரியம்மன் கோயில்
*காஞ்சியப்பர் கோயில்
*மாரியம்மன், பிடாரியம்மன் கோயில்
*துரைமுகம் (கட்டுமான பணி)


File:Vellappallam AathangaraiMarimman.JPG|ஆற்றங்கரை முத்து மாரியம்மன் கோயில்
File:Kanjiyappar temple with horse.JPG|காஞ்சியப்பர் கோயில்
File:Vanavanmahadevi MarriyammanTemple2.JPG|மாரியம்மன், பிடாரியம்மன் கோயில்
File:Vanavanmahadevi MarriyammanTemple.JPG|முத்து மாரியம்மன் கோயில் வளாகம்


## தொழில்கள்
இந்தக் கிராமத்தின் முக்கிய தொழில் விவசாயம் மற்றும் மீன்பிடித்தல் ஆகும். முதன்மைத் தொழில் விவசாயம் (80%), மீன்பிடித்தல் (10%). மற்ற 10% மக்கள் ஆசிரியர்கள், பொறியாளர்கள், வங்கி போன்ற பணிகளில் உள்ளனர்.


File:Vellappallam Rice2.jpg|வயல்வெளிகள்
File:Vellappallam Rice.jpg|நெற்கதிர்கள்
File:BananaTreeAtHomw.JPG|வாழைமரம்


## மேற்கோள்கள்

*Census Commission of India; Census of India 2001: Data from the 2001 Census, including cities, villages and towns. Retrieved on 2007-09-03.

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
வடகுரங்காடுதுறை

**வடகுரங்காடுதுறை** (*Vadakurangaduthurai*) என்பது இந்தியாவின் தமிழ்நாட்டின் தஞ்சாவூர் மாவட்டததில் காவேரி ஆற்றின் வடகரையில் பாபநாசம் தாலுக்காவில் அமைந்துள்ள ஒரு கிராமம் ஆகும். பாபநாசம் நகரத்திலிருந்து 4 கி.மீ தொலைவில் அமைந்துள்ளது.

## பெயர் காரணம் மற்றும் புராணக்கதை
இராமர் தெற்கு வழியாகச் சென்றபோது, ​​காவேரி நதியைக் கடக்க விரும்பினார் என்று நம்பப்படுகிறது. இந்த இடம் முன்பு காவேரி நதியில் ஒரு துறைமுக பகுதியாக இருந்தது வந்தது. பாதுகாப்பாக இந்நதியைக் கடப்பதற்காக, அனுமன் இங்கு ஒரு சிவலிங்கத்தை வழிபட்டார், அதற்கு அவர் தயாநிதிஸ்வரர் என்று பெயரிட்டார். இதனால், இந்தத் இடம் 'வடக்கு குரங்குக் காடு துறை' என்றும், வடக்கு குரங்கின் வனத் துறைமுகம்' என்றும் பொருள்படும். ஆகவே பிற்காலத்தில் அது மறுவி 'வடக்கு குரங்கடுதுறை' என்று பெயர் பெற்றது. இந்தக் கோயில் இன்னும் இக்கிராமத்தில் அமைந்துள்ளது. மேலும் ஒரு முக்கியமான யாத்திரைத் தலமாகும் அமைந்துள்ளது.

## கோவில்கள்
ஸ்ரீ தயாநிதீஸ்வரர் சிவன் கோயில் - 275 பாடல்கள் பெற்ற தலம் ஆலகும்.
இங்குள்ள ஆடுதுறை பெருமாள் கோவில் - 108 திவ்ய தேசங்களில் ஒன்றாகும்.

## பள்ளிகள்
* சிரி வித்யாசரம் பள்ளி

## மேற்கோள்கள்

## வெளி இணைப்புகள்
* http://www.sripoornamahameru.org - சிரி வித்யாசரம் பள்ளி

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
சோழபுரம் (ஒரத்தநாடு)

**சோழபுரம்** (*Cholapuram*) என்பது இந்தியாவின் தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு தாலுக்காவில் அமைந்துள்ள ஒரு கிராமமாகும்.

இவ்வூரில் அரசு பள்ளி இயங்கி வருகின்றது இதில் 6 முதல் 10ம் வகுப்பு வரை 105 மாணவர்கள் படித்து வருகின்றனர்.  இப்பள்ளியில் கட்டிடங்கள் சேதமடைந்து, போதிய கட்டிட வசதி இல்லாமல் உள்ளது.

## மக்கள்தொகை

2011 மக்கள் தொகை கணக்கெடுப்பின்படி, சோழபுரத்தின் மொத்த மக்கள் தொகை 2285 ஆகவும், மேலும் கல்வியறிவு விகிதம் 72.05% ஆகவும் இருந்தது.

### பணி விவரம்
இங்குள்ள மக்களில் 72.39% பேர் ஒரு வருடத்தில் தாங்கள் 6 மாதங்களுக்கும் மேலாக வேலை செய்து வாழ்வாதாரத்தை நடத்துகிறார்கள். மீதமுள்ள 27.61% பேர் தங்கள் வேலையை 6 மாதங்களுக்கும் குறைவாகவே வேலை செய்து வாழ்வாதாரத்தை நடத்த வேண்டிய நிலை உள்ளது. இங்குள்ள 72.39% பேரில், 168 பேர் விவசாயிகள் ஆவார்கள், 658 பேர் கடினமாக விவசாய வேலை செய்து வருகிறார்கள்.

## மேற்கோள்கள்

* 

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
நாதுராம் மிர்தா

**நாதுராம் மிர்தா** (*Nathuram Mirdha*) (20 அக்டோபர் 1921 - 30 ஆகஸ்ட் 1996) இந்தியாவின் ராஜஸ்தான் மநிலத்தின் மார்வார் பகுதியைச் சேர்ந்த ஒரு  அரசியல்வாதி, சுதந்திரப் போராட்ட வீரர், சமூக சீர்திருத்தவாதி மற்றும் பிரபலமான விவசாய தலைவராகவும் இருந்தார். இவர் 1971 முதல் 1997 வரை நாகௌர் தொகுதியிலிருந்து ஆறு முறை மக்களவை உறுப்பினராகத் தேர்ந்தெடுக்கப்பட்டவர் ஆவார். நாதுராம் மிர்தா ராஜஸ்தான் சட்டமன்ற உறுப்பினராகவும் இருந்தர். ராஜஸ்தானில் ஜாட் அரசியலின் பிரபலமான முகமாக இருந்து வந்தார். இவர் ராஜஸ்தானின் காந்தி என்றும் அழைக்கப்பட்டார். 1979–80 மற்றும் 1989–90 ஆம் ஆண்டுகளில் மத்திய அமைச்சர்கள் குழுவில் பணியாற்றினார். இவர் பத்து ஆண்டுகள் புது தில்லியில் உள்ள மகாராஜா சூரஜ் மால் நிறுவனத்தின் தலைவராக இருந்தார்.

## கல்வி
ஜோத்பூரில் உள்ள தர்பார் உயர்நிலைப் பள்ளியில் மிர்தா தனது மெட்ரிகுலேஷன் படிப்பை முடித்தார். இவர் எம்.ஏ. (பொருளாதாரம்) பட்டம் பெற்றார் மேலும் 1944 இல் லக்னோ பல்கலைக்கழகத்தில் எல்.எல்.பி பட்டம் பெற்றார்.

## விவசாய தலைவர்
மிர்தா சோட்டு ராமின் தலைமையில் ஜோத்பூரில் ஒரு பெரிய விவசாயிகள் கூட்டத்தை ஏற்பாடு செய்தார். 1946 ஆம் ஆண்டு பால்தேவ் ராம் மிர்தாவால் நிறுவப்பட்ட விவசாயிகள் நிறுவனமான "கிசான் சபா"வில் செயலாளராக சேர்ந்தார். ஜோத்பூர் மாநிலத்தில் வருவாய் அமைச்சராக நியமிக்கப்பட்டார். நீதிபதி கான் சிங் பரிஹாருடன் நாதுராம் மிர்தா நெருங்கிய தொடர்பைக் கொண்டிருந்தார்

## சுதந்திரப் போராட்ட வீரர் மற்றும் அரசியல் தலைவர்
1947 ஆகஸ்ட் 15 அன்று, இந்தியா சுதந்திரம் அடைந்தவுடன், ஜோத்பூரில் ஒரு பிரபலமான அமைச்சகம் நிறுவப்பட்டது. கிசான் சபையின்  அதன் பொதுச் செயலாளராக, அந்த அமைச்சகத்தில் சேர்க்கப்பட்டார். 1952 ஆம் ஆண்டு மெர்டா சட்டமன்றத் தொகுதியில் இருந்து தனது முதல் சட்டமன்றத் தேர்தலில் மிகப்பெரிய பெரும்பான்மையுடன் வெற்றி பெற்றார். 1952 முதல் 1967 வரை மற்றும் 1984 முதல் 1989 வரை ராஜஸ்தான் சட்டமன்ற உறுப்பினராக இருந்தார் மேலும் ராஜஸ்தான் அரசாங்கத்தில் பல முக்கிய பதவிகளை வகித்து வந்தார். ராஜஸ்தானில் விவசாயம் மற்றும் கூட்டுறவுத் துறைகளை வலுப்படுத்தியதற்காக இவர் மக்களிடத்தில் பெரும் அபிமானத்தை பெற்றார். 1972 முதல் தொடங்கி, அவர் ஆறு முறை மக்களவைக்குத் திரும்பினார். 1979–80 மற்றும் 1989–90 ஆம் ஆண்டுகளில் மத்திய அமைச்சர்கள் குழுவில் பணியாற்றினார். தேசிய விவசாய விலை ஆணையத்தின் தலைவராகவும் பணியாற்றினார்.

## தேசிய வேளாண் விலை ஆணையத்தின் தலைவர்

தேசிய வேளாண் விலை ஆணையத்தின் தலைவராக, விவசாயிகளின் நலனுக்காக பல திட்டங்களை அவர் செயல்படுத்தினார்.

அவர் பத்து ஆண்டுகள் புது தில்லியில் உள்ள மகாராஜா சூரஜ் மால் நிறுவனத்தின் தலைவராக இருந்தார்.

## குடும்பம்
1936 ஆம் ஆண்டு கேசர் தேவி என்பவரை மணந்தார், இவர்களுக்கு இரண்டு மகன்கள் மற்றும் இரண்டு மகள்கள் இருந்தனர்.

இவரது இளைய மகன் பானு பிரகாஷ் மிர்தா 1996 ஆம் ஆண்டு மக்களவைக்குத் தேர்ந்தெடுக்கப்பட்டார். மேலும் ராஜஸ்தான் மூத்த விவசாயிகள் தலைவர் ஆவர்.
மணிஷ் மிர்தா, நாதுராம் மிர்தாவின் பேரன். இவர் நாகூரின் இளம் காங்கிரஸ் தலைவராக ஆவர்.
ஜோதி மிர்தா - நாதுராம் மிர்தாவின் பேத்தி - இளம் காங்கிரஸ் தலைவர் மற்றும்  15 வது மக்களவையில் நாகூர் எம்.பி.யாக இருந்தார்
நாதுராம் மிர்தா ஆகஸ்ட் 30, 1996 அன்று புது தில்லியில் 75 வயதில் இறந்தார்.

## மேற்கோள்கள்

பகுப்பு:நாடாளுமன்ற மக்களவை உறுப்பினர்கள்
பகுப்பு:இராசத்தானைச் சேர்ந்த மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
ராக்காய் பனராபன்

**ராக்காய் பனராபன்** (ஆங்கிலம்: *Rakai Panaraban*; *Srī Mahārāja Rakai Pānunggalan*; இந்தோனேசியம்: *Dyah Panunggalan Bhimaparakrama Linggapawitra Jawabhumandala*) என்பவர் இந்தோனேசியா, மத்திய ஜாவா, மாதரம் இராச்சியத்தின் சஞ்சய மரபைச் சார்ந்த அரசர் ஆவார். இவரின் ஆட்சிக்காலம் 6 மார்ச் 784 - 3 மார்ச் 803. இவர் மாதரம் இராச்சியத்தின் 3-ஆவது அரசர் ஆவார்.

மாதரம் இராச்சியத்தின் ஆளுமையின் கீழ் சிறீ விஜயப் பேரரசு அமையப் பெற்றதும், மாதரம் இராச்சியத்தை ஆட்சி செய்த அதே அரசர்கள் சிறீ விஜயப் பேரரசையும் ஒருசேர ஆட்சி செய்தனர்.  

## அரச வரலாறு

ராக்காய் பனராபன் எனும் பெயர் மந்தியாசி கல்வெட்டு, வானுவா தெங்கா III கல்வெட்டு ஆகியவற்றின் மூலமாக அறியப்படுகிறது. மேலும் வங்சாகீர்த்தா கையெழுத்துச் சுவடியின் மூலமாக *([[:id:Naskah Wangsakerta|Naskah Wangsakerta]])* அவரின் பெயர் மேலும் வலுப்படுத்தப்படுகிறது. 

மந்தியாசி கல்வெட்டில் காணப்படும் மாதரம் இராச்சியத்தின் மன்னர்களின் பட்டியலில் சிறீ மகாராஜா **ராக்காய் பனராபன்** மூன்றாவது இடத்தில் உள்ளார். 

பழைய ஜாவானிய மொழியில் ராக்காய் என்றால் தலைவன் என்று பொருள் படும். ராகா *(raka)* அல்லது ராகே *(rake)* எனும் சமசுகிருதச் சொல்லில் இருந்து உருவானது.

## மேலும் காண்க

* ராக்காய் காருங்
* ராக்காய் பிக்கத்தான்
* ராக்காய் வாராக்
* சைலேந்திர வம்சம்
* சஞ்சய வம்சம்

## மாதரம் இராச்சியத்தின் மன்னர்கள்

## மேற்கோள்கள்

## சான்றுகள்
* Ayatrohaedi. 2005. SUNDAKALA Cuplikan Sejarah Sunda Berdasarkan Naskah-naskah "Panitia Wangsakerta" Cirebon. Bandung: Pustaka Jaya
* Marwati Poesponegoro & Nugroho Notosusanto. 1990. *Sejarah Nasional Indonesia Jilid II*. Jakarta: Balai Pustaka
* Slamet Muljana. 2006. *Sriwijaya* (terbitan ulang 1960). Yogyakarta: LKIS

## வெளி இணைப்புகள்
* Ayatrohaedi. 2005. SUNDAKALA Cuplikan Sejarah Sunda Berdasarkan Naskah-naskah "Panitia Wangsakerta" Cirebon. Bandung: Pustaka Jaya

பகுப்பு:இந்தோனேசிய வரலாறு
பகுப்பு:சுமாத்திரா வரலாறு
பகுப்பு:சாவக வரலாறு
பகுப்பு:சைலேந்திர வம்சம்
பகுப்பு:சிறீ விஜயம்
பகுப்பு:மாதரம் இராச்சியம்
பகுப்பு:இந்தோனேசிய இந்து மக்கள்
குதிராம் போஸ் (திரைப்படம்)

**குதிராம் போஸ் (''திரைப்படம்'')** (*Khudiram Bose*) என்பது 2022 ஆம் ஆண்டு வெளியான இந்தியத் தெலுங்கு மொழி வாழ்க்கை வரலாற்றுப் படமாகும், இது இந்தியப் புரட்சிகரத் தலைவர் குதிராம் போஸைப் பற்றியது. இந்தப் படத்தில் ராகேஷ் ஜகர்லமுடி முக்கிய வேடத்தில் நடித்திருக்கிறார். தயாரிப்பு வடிவமைப்பு, சண்டைக்காட்சிகளை முறையே தோட்டா தரணி, கனல் கண்ணன் இயக்கி இருக்கின்றனர். இந்தத் திரைப்படம் 53-ஆவது இந்தியப் பன்னாட்டுத் திரைப்பட விழாவின் இந்திய பனோரமா பிரிவில் இடம்பெற்றுள்ளது.

## முன்மாதிரி
இது மிட்னாபூரில் பிறந்த குதிராம் போஸின் பயணத்தைப் பற்றிய படம். இவர் 18 வயதில் தூக்கிலிடப்பட்ட முதல் இளைய சுதந்திரப் போராட்ட வீரர்.

## நடிகர்கள்
குதிராம் போஸாக ராகேஷ் ஜகர்லமுடி
பாலகங்காதர திலகமாக நாசர்
அதுல் குல்கர்னி பரிந்திர குமார் கோஷ் ஆக
நரேந்திர குமார் போஸாக விவேக் ஓபராய்
சகோதரி நிவேதிதாவாக மரியா லூஸ் ட்ரெம்சல்

## மேற்கோள்கள்

பகுப்பு:2022 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
மோகனூர், கந்தர்வக்கோட்டை

**மோகனூர்** (*Mohanur*) என்பது இந்திய ஒன்றியம்,  தமிழ்நாட்டின், புதுக்கோட்டை மாவட்டம்,  கந்தர்வகோட்டை ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது பெரிய கோட்டை ஊராட்சியின் நிர்வாகத்துக்கு உட்பட்டது. 

## அமைவிடம்
இந்த ஊரானது மாவட்ட தலைநகரான புதுக்கோட்டைக்கு கிழக்கே 40 கிலோமீட்டர் தொலைவிலும், கந்தர்வக்கோட்டையில் இருந்து ஐந்து கிலோமீட்டர் தொலைவிலும்,  மாநிலத் தலைநகரான சென்னையில் இருந்து 357 கிலோமீட்டர் தொலைவிலும் உள்ளது.

## பெயராய்வு
இந்த ஊர் வேளாண்மைக்குப் பேர்பெற்ற ஊராக இருந்தது. நெல் செழித்து வளர்வதற்கு ஏற்ற வண்டல் மண் கொண்ட நிலப்பகுதியாகும். இந்த ஊர் ஒரு காலத்தில் நெல் கதிரடிக்கும் களமாக இருந்ததால் இந்த ஊர் *முகவை ஊர்* (நெல் கதிரடிக்கும் களத்திற்கு முகவை என்ற பெயர் உண்டு) என்று அழைக்கப்பட்டு, பின்னர் அது *முகவைனூர்* என்று ஆகி இறுதியில் *மோகனூர்* என்று மருவியது என்று அண்டனூர் சுரா குறிப்பிடுகிறார்.

## பிறப்புகள்
* அ. வேங்கடாசலனார்
 
## மேற்கோள்

பகுப்பு:புதுக்கோட்டை மாவட்டத்திலுள்ள கிராமங்கள்
நெற்களஞ்சிய கொட்டில்

[thumb| லும்பங், இந்தோனேசியாவின் [உலொம்போ|லோம்போக், சசாக் மக்களின் நெற்களஞ்சிய கொட்டில்]]
**நெற்களஞ்சிய கொட்டில்** (*Rice barn*) என்பது அறுவடை செய்யப்பட்ட நெல்லை உலர்த்தி சேமித்து வைப்பதற்கு பயன்படுத்தப்படும் ஒரு வகையான களஞ்சியமாகும். களஞ்சியங்களின் வடிவமைப்பு குறிப்பாக அவற்றின் கொட்டகை வடிவமைப்பு சிறப்பு  வாய்ந்தவையாக,  நாடுகளுக்கிடையே அல்லது மாகாணங்களுக்கு இடையிலாக வேறுபாடுகளைக் கொண்டவையாக இருக்கின்றன. தென்கிழக்காசியாவில் உள்ள நெற்களஞ்சிய கொட்டகைகள் நெல் பயிரிடும் உலகின் பிற பகுதிகளில் காணப்படும் நெற் களஞ்சிய கொட்டகைகளிலிருந்து முற்றிலும் மாறுபட்டதாகத் தெரிகிறது.

## வரலாறு
[வலது|thumb| [போரோபுதூர் கோயிலின் அடிபீடத்தில் கணப்படும் சிற்பத்தில், பழங்கால சாவகர்களின் நெற்களஞ்சிய கொட்டகை சித்தரிக்கபட்டுள்ளது (இடது)]]
பொதுவாக சிற்சில  மாறுபாடுகளுடன் வேயப்பட்டு அமைக்கபட்டிருக்கும் நெற்களஞ்சிய கொட்டகை அமைப்பு, இந்தோனேசிய தீவுக்கூட்டம் முழுவதும் பொதுவான ஒன்றாக உள்ளது. நடு சாவகத்தில் காணப்படும் ஒன்பதாம் நூற்றாண்டைச் சேர்ந்த கோயிலான  போரோபுதூர் கோயிலின் கட்டடத்தின் அடியில் உள்ள சிற்பத்தை ஆராயும்போது, பண்டைய சாவகத்தின் நெற்களஞ்சிய கொட்டகையானது தற்போதைய நெற்களஞ்சிய கொட்டகை வடிவமான சுண்டானிஸ் *லூயிட் லெங்காங்* (நீண்ட நெற்களஞ்சிய கொட்டகை) போன்று உள்ளது.  இது தீவில் நெற்களஞ்சிய கொட்டகை கட்டுமானத்தின் தொடர்ச்சியான பாரம்பரியத்தைக் காட்டுவதாக உள்ளது.

## மேற்கோள்கள்

பகுப்பு:நெல்
பகுப்பு:வேளாண்மைக் கட்டிடங்கள்
பகுப்பு:உணவு தேக்கும் கொள்கலங்கள்
தகவாசன்

**தகவாசன்** அல்லது **தயா தகவாசன்** (ஆங்கிலம்: *Dyah Tagwas*; இந்தோனேசியம்: *Sri Maharaja Dyah Tagwas Jayakirtiwardhana*) என்பவர் கிபி 9-ஆம் நூற்றாண்டில் இந்தோனேசியா, மத்திய ஜாவா, மாதரம் இராச்சியத்தை ஆட்சி செய்த சஞ்சய அரச மரபைச் சேர்ந்த 9-ஆவது அரசர் ஆவார்.இவரின் ஆட்சிக்காலம் 17 பிப்ரவரி 885 - 25 ஆகத்து 885 என அறியப்படுகிறது.

வானுவா தெங்கா III கல்வெட்டில் (908), அவர் பிப்ரவரி 17, 885 முதல் ஆகத்து 25, 885 வரை ஆட்சி செய்தார் என பதிவாகி உள்ளது.  

இவர் லோகபாலா *([[:id:Rakai Kayuwangi|Rakai Kayuwangi]])* அரசருக்குப் பிறகும், பனுவங்க தேவேந்திரன் *([[:id:Rakai Panumwangan|Rakai Panumwangan]])* அரசருக்கு முன்பும் மாதரம் இராச்சியத்தின் மன்னராக இருந்தார். ஏர் அங்காட் கல்வெட்டில் *([[:id:Prasasti Er Hangat|Prasasti Er Hangat]])* எழுதப்பட்டுள்ளதுபடி, தகவாசனின் முழுப் பெயர் சிறீ  மகாராஜா தயா தகவாச ஜெயகீர்த்தி வருத்தனன் என்பதாகும்.

## மந்தியாசி கல்வெட்டு

மந்தியாசி கல்வெட்டில் (கி.பி. 907) உள்ள மன்னர்களின் பட்டியலில், தயா குலா மற்றும் மாதரம் இராச்சியத்தின் மன்னர்கள் பலரின் பெயர்கள் காணப்படவில்லை. ஏனெனில் மந்தியாசி கல்வெட்டு, நீண்ட காலம் ஆட்சி செய்து முழு அதிகாரம் பெற்ற மன்னர்களைப் பற்றி மட்டுமே குறிப்பிடுகிறது, 

அந்த வகையில் மந்தியாசி கல்வெட்டில் சஞ்சய வம்சாவளியைச் சேர்ந்த மன்னர்களின் பெயர்களுக்கான தலைப்பு சிறீ மகாராஜா என்றுதான் வழங்கப்பட்டு உள்ளது. தயா குலா ஒரு மகாராஜா பதவியைப் பெறவில்லை என்பதால் மந்தியாசி கல்வெட்டில் அவரின் பெயர் இடம்பெறவில்லை.

## ஏர் லங்காட் கல்வெட்டு

வானுவா தெங்கா III கல்வெட்டில் (908),  அறியப்படுவதைத் தவிர, மத்திய ஜாவாவின் பஞ்சார் நெகாரா *([[:id:Kabupaten Banjarnegara|Kabupaten Banjarnegara]])* பகுதியில் கண்டெடுக்கப்பட்ட ஏர் அங்காட் கல்வெட்டில் *([[:id:Prasasti Er Hangat|Prasasti Er Hangat]])* தகவாசனின் பெயர் சிறீ  மகாராஜா தயா தகவாச ஜெயகீர்த்தி வருத்தனன் என்ற பட்டப் பெயரால் அறியப்படுகிறது.

ஏர் லங்காட் கல்வெட்டு முழுமை பெறாத நிலையில் காணப்பட்டது; அத்துடன் ஆண்டு எண்களைக் கொண்ட முதல் தட்டும் காணப்படவில்லை. அத்துடன் இந்தக் கல்வெட்டின் காலத்தை உறுதியாகக் கூற இயலவில்லை. ஆனால், கி.பி 885-888-க்கு இடைப்பட்டதாக இருக்கலாம் என்று மட்டும் மதிப்பிடப்பட்டுள்ளது.

ஏர் லங்காட் கல்வெட்டில் தகவாசன் என்ற பெயரில் ராக்காய் என்ற பிராந்தியப் பெயர் எதுவும் இல்லை; ஒருவேளை தகவாசன் அரியணை ஏறியபோது அல்லது அதிகாரத்தைக் கைப்பற்றியபோது; அவர் மாதரம் இராச்சியத்தின் தலைநகரிலோ அல்லது பிராந்தியங்களிலோ பதவி வகிக்காமல் இருந்து இருக்கலாம்; அல்லது அவர் முதிர்ச்சி அடையாமல் இருந்து இருக்கலாம் என்றும் கருதப்படுகிறது.

## மாதரம் இராச்சியத்தின் மன்னர்கள்

## மேலும் காண்க

* தயா குலா
* தரணிந்திரன்
* ராக்காய் காருங்
* ராக்காய் பிக்கத்தான்
* லோகபாலா
* சிவக்கிரக கல்வெட்டு
* மந்தியாசி கல்வெட்டு
* பிளம்பூங்கான் கல்வெட்டு
* காராங்தெங்கா கல்வெட்டு
* வானுவா தெங்கா III கல்வெட்டு
* சஞ்சய வம்சம்
* சைலேந்திர வம்சம்

## மேற்கோள்கள்

## சான்றுகள்

* Teguh Asmar & Nuriah. 1985. *PRASASTI KOLEKSI MUSEUM NASIONAL JILID I*. Jakarta: Museum Nasional
* 
* 
*
* Marwati Poesponegoro & Nugroho Notosusanto. 1990. *Sajarah Nasional Indonesia Jilid II*. Jakarta: Balai Pustaka
* Slamet Muljana. 2006. *Sriwijaya* (terbitan ulang 1960). Yogyakarta: LKIS

## வெளி இணைப்புகள்

பகுப்பு:சைலேந்திர வம்சம்
பகுப்பு:இந்தோனேசிய வரலாறு
பகுப்பு:சுமாத்திரா வரலாறு
பகுப்பு:சாவக வரலாறு
பகுப்பு:சிறீ விஜயம்
பகுப்பு:மாதரம் இராச்சியம்
பகுப்பு:இந்தோனேசிய இந்து மக்கள்
அகமதுநகர் கோட்டை

**அகமத்நகர் கோட்டை** (*Ahmednagar Fort*), இந்தியாவின் மகாராட்டிரம் மாநிலத்தின் அகமத்நகர் அருகில் நிலப்பரப்பில் கட்டப்பட்டது.  முதலில் இக்கோட்டை 1562 முதல் 1600 வரை  அகமதுநகர் சுல்தானகத்தின் தலைமையிடமாக விளங்கியது.  1803-1805களில்  மராத்திய கூட்டமைப்பு மற்றும் பிரித்தானியக் கிழக்கிந்தியப் படைகளுக்கும் இடையே நடைபெற்ற இரண்டாம் ஆங்கிலேய மராத்தியப் போரில் இக்கோட்டை கிழக்கிந்தியக் கம்பெனியிடம் சென்றது. பிரித்தானிய இந்தியாவின் ஆட்சியில் இக்கோட்டை சிறைச்சாலையாக பயன்படுத்தப்பட்டது. தற்போது இக்கோட்டை இந்தியத் தரைப்படையின் கட்டுப்பாட்டில் உள்ளது. 
## வரலாறு
அகமதுநகர் சுல்தான் உசைன் நிஜாம் ஷா ஆட்சிக் காலத்தில் இக்கோட்டை 1562ஆம் ஆண்டில் கட்டிமுடிக்கப்பட்டது.1600களில் இக்கோட்டை முகலாயர் வசம் சென்றது. 3 மார்ச் 1707 அன்று தனது 88வது அகவையில் ஔரங்கசீப் அகமத்நகர் கோட்டையில் மரணமடைந்தார்.  பின்னர் 1724ல் இக்கோட்டை ஐதராபாத் நிசாம் வசம் சென்றது.  பின்னர் 1756 முதல் 1803 வரை மராத்தியக் கூட்டமைப்பில் இருந்த  சிந்தியா குலத்தினர் ஆண்ட குவாலியர் இராச்சிய மன்னர்களின் வசமானது.  1803-05களில் நடைபெற்ற இரண்டாம் ஆங்கிலேய மராத்தியப் போரில்  .இக்கோட்டை  பிரித்தானியக் கிழக்கிந்திய கம்பெனி வசம் சென்றது..பின்னர் பிரித்தானிய இந்தியாவின் ஆட்சியில் இக்கோட்டையை சிறைச்சாலையாக மாற்றப்பட்டது. இந்திய விடுதலை இயக்க வீரர்களான நானா பட்னாவீஸ், ஜவகர்லால் நேரு, அபுல் கலாம் ஆசாத் மற்றும் வல்லபாய் பட்டேல் போன்றவர்கள் இக்கோட்டைச் சிறையில் அடைக்கப்பட்டவர்களில் சிலராவர் ஜவகர்லால் நேரு டிஸ்கவரி ஆப் இந்தியா எனும் நூலை இக்கோட்டைச் சிறையில் இருந்தபோது எழுதி முடித்தார்..

தற்போது இந்தியத் தரைப்படையின் தரைப்படையின் கட்டுப்பாட்டில் உள்ள கோட்டையை காலை 10 மணி முதல் மாலை 5 வரை பொது மக்கள் பார்வைக்கு அனுமதிக்கப்படுகின்றனர்.
## படக்காட்சிகள்

File:Ahmednagar fort.jpg|அகமத்நகர் கோட்டை
File:Anagar fort main.jpg|
File:Anagar fort 10.jpg|கோட்டையின் உட்புறக் காட்சி
File:Ahmednagar fort inside of the fort gate.jpg| கோட்டையின் உட்புற நுழைவாயில் 
File:Ahmednagar Fort Ditch.jpg| கோட்டை அகழியின் ஒரு பகுதி 
File:Jawaharlal Nehru's room at Ahmednagar fort - 20151226 031536.jpg|ஜவகர்லால் நேரு சிறைக்கைதியாக அடைக்கப்பட்ட அறை (1942–1945)


## இதனையும் காண்க
* மகாராட்டிராவில் உள்ள கோட்டைகளின் பட்டியல் 

## மேற்கோள்கள்

பகுப்பு:மகாராட்டிர கோட்டைகள் 
பகுப்பு:அகமதுநகர் மாவட்டம்
அஸ்திரம் (தெய்வீக ஆயுதம்)

**அஸ்திரம்**', இந்து தொன்மவியலில் கூறப்படும் தெய்வீக ஆற்றல் கொண்ட ஆயுதம் ஆகும்.    குறிப்பிட்ட தெய்வஙகளுக்கான அஸ்திரங்கள் அதற்குரிய மந்திரங்களை மனதில் ஓதி  வில் அல்லது கையால் கையாளப்படும்  வாள், வேல் அல்லது ஈட்டி அல்லது கதாயுதம் போன்றவை ஆகும். 

இந்துக் கடவுளரின் புகழ்பெற்ற அஸ்திரங்களில்  விஷ்ணுவுக்குரிய சக்கராயுதம், சிவ பெருமான் மற்றும் துர்க்கைக்குரிய திரிசூலம், முருகப் பெருமானுக்குரிய வேலாயுதம்  மற்றும் இந்திரனுக்குரிய  வஜ்ஜிராயுதம்  ஆகும்.  தவம் இயற்றி  பிரம்மா, சிவன், பார்வதி போன்ற கடவுளர்களிடமிருந்து கிடைக்கப் பெறும் அஸ்திரங்களில் முக்கியமானது பிரம்மாஸ்திரம், பாசுபத அஸ்திரம், நாகாஸ்திரம், கோடாரி, வருணாஸ்திரம் ஆகும்.
## இதிகாசங்களில்
இராமாயணம் மற்றும் மகாபாரதம் ஆகிய காவியங்களில் தெய்வீக ஆயுதங்கள் குறித்து பேசுகின்றது. இராம-இராவணப் போரில்  இராமர், இலக்குமணன், இராவணன், இந்திரஜித் மற்றும் குருச்சேத்திரப் போரில்  பீஷ்மர், துரோணர், கர்ணன், அசுவத்தாமன் மற்றும் அருச்சுனன் ஆகியோர் தெய்வீக ஆற்றல் கொண்ட அஸ்திரங்களைக் கொண்டு போரிட்டனர். 

பாகவத புராணத்தில் கிருஷ்ணர்  சக்கராயுதத்தைக் கொண்டு சிசுபாலனின் தலையை கொய்தார். மகாபாரதத்தில் அருச்சுனன் சிவ பெருமானை வேண்டி தவம் இயற்றி பாசுபத அஸ்திரம் பெற்றதை வன பருவத்தில் கூறப்பட்டுள்ளது.

மேலும் அசுவத்தாமன்  உரிய மந்திரம் ஓதி, ஒரு புல்லை பிரம்மாஸ்திரமாக பயன்படுத்தி உத்தரையின் கருவறையில் இருந்த குழந்தையை கொன்ற கதை மகாபாரதம் கூறுகிறது.

## மேற்கோள்கள்

பகுப்பு:இந்து தொன்மவியல் ஆயுதங்கள்
ஒத்தசொல்

**ஒத்தசொல்**, **இணைச்சொல்** அல்லது **ஒருபொருள் பன்மொழி** என்பது ஒரு சொல் அல்லது சொற்றொடருக்கு இணையான பொருளுடைய மற்றொரு சொல் அல்லது சொற்றொடரைக் குறிக்கும். இது ஒருபொருட்கிளவி, பரியாயம், பிரதிபதம் என பலவாறு குறிப்பிடப்படுகிறது.  எடுத்துக்காட்டாக, தொடக்கம், ஆரம்பம் மற்றும் துவக்கம் என்ற சொற்கள் அனைத்தும் ஒன்றுக்கொன்று ஒத்த சொற்கள். 

ஒத்தசொல்லுக்கான இலக்கண அடையாளம் மாற்றீடு ஆகும். 

*எடுத்துக்காட்டு:*

**குருதி** வடிந்தது. **இரத்தம்** வடிந்தது.

இவ்விரண்டு வாக்கியங்களில் உள்ள குருதி, இரத்தம் என்ற சொற்களை மாற்றீடு செய்யும் போது பொருள் மாறாததால் இவ்விரண்டு சொற்களும் ஒன்றுக்கொன்று ஒத்த சொற்கள் ஆகும். 

சொற்கள் பெரும்பாலும் ஒரு குறிப்பிட்ட பொருளில் மட்டும் ஒத்ததாக இருக்கலாம்.

*எடுத்துக்காட்டு:*

**நீண்ட** மற்றும் **அதிக** என்னும் இரண்டு சொற்களை **கால சூழல்** என்னும் பொருட்பின்னணியில் கையாளும் போது கிடைக்கும் **நீண்ட நேரம்** மற்றும் **அதிக நேரம்** என்னும் சொற்றொடர்கள் ஒத்த பொருளை தருகின்றன ஆனால் **பற்கள்** என்னும் பொருட்பின்னணியில் அதே சொற்களைப் பயன்படுத்தினால் கிடைக்கும் ***நீண்ட பற்கள்*** மற்றும் ***அதிக பற்கள்***  என்பவை ஒத்த பொருளை தரவில்லை எனவே இச் சொற்களை மாற்றீடாக இந்த சொற்றொடரில் பயன்படுத்த முடியாது ஆகவே **பற்கள்** என்ற பொருட்பின்னணியில் அமைந்த இந்த சொற்றொடரில் **நீண்ட** மற்றும் **அதிக** என்னும் சொற்கள் ஒத்த சொற்கள் அல்ல.

## மேற்கோள்கள்

பகுப்பு:மொழியியல்
செரிமான நொதி

alt=மனித உடலில் செரிமானத்தின் செயல்முறை-செயல்வழிப் படம்|thumb|'''மனித உடலில் செரிமானத்தின் செயல்முறையைக் காட்டும் செயல்வழிப் படம்'''
செரிமானத்தின் வேதியியல் செயல்பாட்டில் **செரிமான நொதிகள்** பங்கேற்கின்றன. உணவில் புரதங்கள், கார்போஹைட்ரேட்டுகள் மற்றும் கொழுப்புகளின் பெரிய மூலக்கூறுகள் உள்ளன, அவை இரத்த ஓட்டத்தில் உறிஞ்சப்படுவதற்கு முன்பு வாய், வயிறு, கணையம் மற்றும் சிறுகுடல் ஆகியவற்றில் உள்ள செரிமான நொதிகளால் வேதியியல் ரீதியாக உடைக்கப்பட வேண்டும். மெல்லுதல் (மெஸ்டிகேஷன்) மற்றும் உமிழ்நீரின் செரிமான நொதிகளைப் பயன்படுத்துவதன் மூலம் செரிமானம் தொடங்கப்படுகிறது. பிற்கு இரைப்பையில் சுரக்கும் அமிலத்துடன் உணவு கலக்கிறது. செரிமான இரைப்பை நொதிகள் உறிஞ்சுதலுக்குத் தேவையான சில இரசாயன செயல்முறைகளில் பங்கேற்கின்றன. எனவே உறிஞ்சுதல் சிறுகுடலில் நடைபெறுகிறது .

செரிமான நொதிகள் விலங்குகளின் (மனிதர்கள் உட்பட) மற்றும் ஊன்உண்ணி தாவரங்களின்  செரிமானப் பாதைகளில் காணப்படுகின்றன, அங்கு அவை உணவை ஜீரணிக்க உதவுகின்றன, அதே போல் உயிரணுக்களின்  உட்புறத்தில், குறிப்பாக அவற்றின் லைசோசோம்களில், அவை செல்களின் உயிர்ப்புத்தன்மையை பராமரிக்கின்றன.

## வகைகள்
செரிமான நொதிகள் மனித இரையகக் குடற்பாதையின் பெரும்பகுதிகளில்  காணப்படுகின்றன. மனித செரிமானத்தின் முக்கிய இடங்கள் வாய், வயிறு மற்றும் சிறுகுடல் ஆகும். உமிழ்நீர் சுரப்பிகள், இரைப்பை சுரப்பிகள் மற்றும் கணையத்தில் உள்ள சுரக்கும் செல்கள் மற்றும் சிறுகுடலில் உள்ள சுரப்பிகள் உள்ளிட்ட பல்வேறு நாளமுள்ள சுரப்பிகளால் செரிமான நொதிகள் சுரக்கப்படுகின்றன. பெருங்குடலில் மட்டும் எவ்வித செரிமான நொதிகளும் சுரப்பதில்லை. சில ஊனுண்ணித் தாவரங்களில் அவற்றுக்கே உரிய சிறப்பு செரிமான நொதிகள் அவற்றின் இரையை செரிக்கப் பயன்படுத்தப்படுகின்றன.

## மருத்துவ முக்கியத்துவம்
ஆல்பா-குளுக்கோசிடேஸ் தடுப்பான்கள் மற்றும் ஆல்பா அமைலேஸ் தடுப்பான்கள் எனப்படும் நொதிகள் இலவங்கப்பட்டை போன்ற தாவரங்களில் காணப்படுகின்றன. இவை நீரிழிவு நோய்க்கு எதிர்ப்பு மருந்துகளாகப் பயன்படுத்தப்படுகின்றன. 

## மேலும் காண்க

* மருந்தியக்கவியல்
* மருந்தியக்கத் தாக்கவியல்

## மேற்கோள்கள்

பகுப்பு:நொதிகள்
பகுப்பு:உடலியங்கியல்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
முஸ்லிம் கலைக் கல்லூரி, திருவிதாங்கோடு

**முசுலிம் கலைக் கல்லூரி, திருவிதாங்கோடு** (*Muslim Arts College in Thiruvithancode*) இந்தியாவின் தமிழ்நாடு மாநிலம் கன்னியாகுமரி மாவட்டத்தில் 1982 ஆம் ஆண்டு சூலை மாதம் 5 ஆம் தேதி நிறுவப்பட்டு தொடர்ந்து இயங்கி வருகிறது.  தொடக்கத்தில் வணிகவியல், வரலாறு, கணிதப் பாடங்களில் இளநிலை பட்டப்படிப்புகளை வழங்கும் கல்லூரியாகத் தொடங்கப்பட்டது. தற்பொழுது இந்தக் கல்வி நிறுவனத்தில் இளங்கலை மற்றும் முதுகலை பாடப்பிரிவுகள் செயல்பட்டு வருகின்றன. மேலும், முனைவர் பட்ட ஆய்வுகளுக்கான இசுலாமிய ஆய்வு மையமும் இங்கு செயல்படுகிறது.

மாணவர்களின் தனித்திறன் மற்றும் மொழி வளத்தை மேம்படுத்தும் நோக்கில் கணினி பயிற்சி வகுப்புகள், மொழி வகுப்புகள் மற்றும் பல்வேறு நிகழ்ச்சிகள் இக்கல்லூரியில் வழங்கப்பட்டு வருகின்றன. இக்கல்லூரியுடன், முசுலிம் கல்வியியல் கல்லூரியும் செயல்பட்டு வருகிறது.

முசுலிம் சிறுபான்மை சமூகத்தினருக்கு சம வாய்ப்பு மற்றும் அணுகலை வழங்கும் ஒரு கல்லூரி இருக்க வேண்டும் என்பது கன்னியாகுமரி மாவட்ட இசுலாமிய கல்வி சங்கத்திற்கு நீண்டகால தேவையாக இருந்ததால் இக்கல்லூரி தொடங்கப்பட்டது. அன்புடன் சேவை செய் என்ற குறிக்கோளைக் கொண்ட இந்தக் கல்லூரி, சமூக ரீதியாகவும் நிதி ரீதியாகவும் பின்தங்கிய கிராமப்புற மாணவர்களின் கல்விக்கு முக்கியத்துவம் அளிக்கிறது. பல்வேறு பின்னணிகளைச் சேர்ந்த மாணவர்களின் கல்வித் தேவைகளைப் பூர்த்தி செய்யும் வகையில் இந்த கற்றல் மையம் அமைந்துள்ளது.

## மேற்கோள்கள்

## வெளி இணைப்புகள்
*https://www.muslimartscollege.in/index.php/login/history
பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
இலங்கியேந்தல்

**இலங்கியேந்தல்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய இலங்கியேந்தல் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 150.03 மீ. உயரத்தில், () என்ற புவியியல் ஆள்கூறுகள் கொண்டு இலங்கியேந்தல் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், இலங்கியேந்தல் ஊரின் மொத்த மக்கள்தொகை 598 பேர் ஆகும். இதில் 298 பேர் ஆண்கள் மற்றும் 300 பேர் பெண்கள் ஆவர்.
## அரசியல்
இலங்கியேந்தல் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
கால்சியம் தயோசயனேட்டு

**கால்சியம் தயோசயனேட்டு** (*Calcium thiocyanate*) என்பது Cs(SCN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நிறமற்ற திடப்பொருளாகும். எக்சு-கதிர் படிகவியல் முடிவுகளின்படி  கால்சியம் தயோசயனேட்டு ஓர் ஒருங்கிணைப்பு பலபடியாகும். Ca2+ அயனிகள் ஒவ்வொன்றும் எட்டு தயோசயனேட்டு எதிர்மின் அயனிகளுடனும்,  நான்கு Ca-S மற்றும் நான்கு Ca-N பிணைப்புகளுடனும் பிணைக்கப்பட்டுள்ளன. கட்டமைப்பின் மையக்கரு புளோரைட்டு அமைப்பை நினைவூட்டுகிறது.

## மேற்கோள்கள்

பகுப்பு:கால்சியம் சேர்மங்கள்
பகுப்பு:தையோசயனேட்டுகள்
பகுப்பு:கனிம வேதியியல் சேர்மங்கள்
இசுட்ரோன்சியம் தயோசயனேட்டு

**இசுட்ரோன்சியம் தயோசயனேட்டு** (*Strontium thiocyanate*) என்பது Sr(SCN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நிறமற்ற திடப்பொருளாகும். எக்சு-கதிர் படிகவியல் முடிவுகளின்படி  கால்சியம் தயோசயனேட்டு ஓர் ஒருங்கிணைப்பு பலபடியாகும். Sr2+ அயனிகள் ஒவ்வொன்றும் எட்டு தயோசயனேட்டு எதிர்மின் அயனிகளுடன் ஒரு சிதைந்த சதுர எதிர்பட்டக மூலக்கூறு வடிவவியலில், ஒவ்வொரு சதுர முகத்திலும் இரண்டு அருகிலுள்ள கந்தக அணுக்களும் இரண்டு அருகிலுள்ள நைட்ரசன் அணுக்களும் உள்ளன.   மையக்கரு புளோரைட்டு  அமைப்பை நினைவூட்டுகிறது. Ca(SCN)2, Ba(SCN)2, மற்றும் Pb(SCN)2 ஆகிய சேர்மங்களுக்கும் இதே அமைப்பு காணப்படுகிறது.

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:தையோசயனேட்டுகள்
பகுப்பு:கனிம வேதியியல் சேர்மங்கள்
எவ்லா சட்டமன்றத் தொகுதி

**எவ்லா சட்டமன்றத் தொகுதி** (Yevla Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ள பதினைந்து தொகுதிகளில் ஒன்றாகும். எவ்லா, திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
நூராயினி அப்துல் ரகுமான்

**நூராயினி அப்துல் ரகுமான்** (பிறப்பு: 21 ஏப்ரல் 1949) (ஆங்கிலம்: *Noorainee binti Abdul Rahman*) என்பவர் மலேசியாவின் மலேசியப் பிரதமர் முகிதீன் யாசின் அவர்களின் மனைவி ஆவார். 

முகிதீன் யாசின் மார்ச் 2020 முதல் ஆகத்து 2021 வரை; மலேசியாவின் 8-ஆவது பிரதமராகவும், ஏப்ரல் 2009 முதல் சூலை 2015 வரை; மலேசியாவின் 10-ஆவது பிரதமராகவும், முன்னாள் துணைப் பிரதமராகவும் பணியாற்றியவர் ஆவார்.

நூராயினி அப்துல் ரகுமான், மருத்துவமனையில் பள்ளி என்ற திட்டத்திற்காக மலேசியாவில் அறியப்படுகிறார்.

## வாழ்க்கை

நூராயினி 1972-இல், முகிதீன் யாசினை மணந்தார். இவர்களுக்கு 2 மகன்கள்; மற்றும் 2 மகள்கள் என 4 பிள்ளைகள் உள்ளனர். 

மூத்த மகன் பக்ரி யாசின் முகிதீன் *(Fakhri Yassin Mahiaddin),* ஒரு நிறுவன நபர்; இரண்டாவது மகள் நபிலா முகிதீன் *(Nabilah Mahiaddin);* மூன்றாவது மகள் நஜ்வா முகிதீன் *(Najwa Mahiaddin),* ஒரு பாடகி; மற்றும் நான்காவது மகன் பர்கான் யாசின் முகிதீன் *(Farhan Yassin Mahiaddin);* இவரும் கலைத் துறையில் ஈடுபட்டு ஒரு மேடைப் பாடகராக வலம் வருகிறார்.

## மருத்துவமனையில் பள்ளி

மருத்துவமனையில் பள்ளி திட்டத்தின் கீழ் புரவலராக நூராயினி பணியாற்றி வருகிறார். மாணவர்கள் மருத்துவமனையில் சேர்க்கப்படும் போது கல்வி பெறுவதற்கான வாய்ப்பை வழங்குவது இந்தத் திட்டத்தின் இலக்காக உள்ளது. இந்தத் திட்டம் மலேசிய கல்வி அமைச்சு, மலேசிய சுகாதார அமைச்சு மற்றும் நூருல் யாகீன் அறக்கட்டளை *(Nurul Yaqeen Foundation)* ஆகிய அமைப்புகளுக்கு இடையிலான ஒரு கூட்டு முயற்சியாகும்.

## ஆர்க்கிட் கலப்பினங்கள்

மலேசிய வேளாண் ஆய்வு மேம்பாட்டு நிறுவனம் (**MARDI**), நூராயினியின் பெயருடன் இணைத்து இரண்டு கலப்பின ஆர்க்கிட் இனங்களை உருவாக்கியுள்ளது. அவை அரண்டா புவான் சிறீ நூராயினி *(Aranda Puan Sri Noorainee)* மற்றும் மொகாரா புவான் சிறீ நூராயினி *(Mokara Puan Sri Noorainee)* எனும் ஆர்க்கிட் இனங்களாகும்.

## விருதுகள்

### மலேசிய விருதுகள்
* :

*  :
**  - *[[:en:List of post-nominal letters (Johor)|Sultan Ibrahim Medal|]]* (**PIS II**) (1988)
**  - *[[:en:Order of the Crown of Johor|Order of the Crown of Johor]]*  (**SPMJ**) – **Datin Paduka** (2013)
*  :
**  - *[[:en:Order of Sultan Ahmad Shah of Pahang|Order of Sultan Ahmad Shah of Pahang]])*  (**SSAP**) – **Dato' Sri** (2014)
*  :
**  - *[[:en:Order of Kinabalu|Order of Kinabalu]]*  (**SPDK**) – **Datuk Seri Panglima** (2021)

## மேலும் காண்க

* மலேசிய பிரதமரின் மனைவி
* முகிதீன் யாசின்
* பகாங் சுல்தான் அப்துல்லா
* முகைனி சைனல் அபிதீன்

## மேற்கோள்கள்

## வெளி இணைப்புகள்

பகுப்பு:1949 பிறப்புகள்
பகுப்பு:மலேசிய முசுலிம்கள்
பகுப்பு:மலேசியப் பெண்கள் ‎
பகுப்பு:மலேசியப் பிரதமர்களின் மனைவிகள்
முகைனி சைனல் அபிதீன்

**முகைனி சைனல் அபிதீன்** (பிறப்பு: 12 நவம்பர் 1961) (ஆங்கிலம்: *Noorainee binti Abdul Rahman*) என்பவர் மலேசியாவின் மலேசியப் பிரதமர் இசுமாயில் சப்ரி யாகோப் அவர்களின் மனைவி ஆவார். 

இசுமாயில் சப்ரி யாகோப் மார்ச் 2020 முதல் ஆகத்து 2021 வரை; மலேசியாவின் 8-ஆவது பிரதமராகவும், 21 ஆகத்து 2021 முதல்24 நவம்பர் 2022; மலேசியாவின் 9-ஆவது பிரதமராகவும், சூலை 2021 முதல் ஆகத்து 2021 வரை முன்னாள் துணைப் பிரதமராகவும் பணியாற்றியவர் ஆவார்.

## வாழ்க்கை

1979-ஆம் ஆண்டில், முகைனிக்கு 18 வயதாக இருக்கும் போது இசுமாயில் சப்ரி யாகோப்புடன் நட்பு கொண்டார். பின்னர் 1986-இல் அவரைத் திருமணம் செய்து கொண்டார். அவர்களுக்கு நான்கு பிள்ளைகள்; மூன்று மகன்கள் மற்றும் ஒரு மகள்.

## குடும்பம்

இவர்களின் மகன்களில் ஒருவரான கடாபி இசுமாயில் சப்ரி (Gadaffi bin Ismail Sabri), ஒரு கலைஞர் ஆவார். அவர் 2007-ஆம் ஆண்டு அகாடமி பென்டாசியா என்ற நேரடி நிகழ்ச்சியில் பங்கேற்றார். 

இவர்களின் ஒரே மகள் நினா சப்ரினா (Nina Sabrina), ஜோவியன் மண்டகி *([[:ms:Jovian Mandagie|Jovian Mandagie]])* என்ற இந்தோனேசிய ஆடை வடிவமைப்பாளரை 2013-ஆம் ஆண்டில் மணந்தார். ஆனால் ஆகத்து 2023-இல் அவரிடம் இருந்து விவாகரத்து பெற்றார்.

## விருதுகள்

### மலேசிய விருதுகள்
* :

*  :
**  - *[[:en:Order of Sultan Ahmad Shah of Pahang|Order of Sultan Ahmad Shah of Pahang]])*  (**SSAP**) – **Dato' Sri** (2015)

## மேலும் காண்க

* மலேசிய பிரதமரின் மனைவி
* இசுமாயில் சப்ரி யாகோப்
* சித்தி அஸ்மா முகமட் அலி

## மேற்கோள்கள்

## வெளி இணைப்புகள்

பகுப்பு:1949 பிறப்புகள்
பகுப்பு:மலேசிய முசுலிம்கள்
பகுப்பு:மலேசியப் பெண்கள் ‎
பகுப்பு:மலேசியப் பிரதமர்களின் மனைவிகள்
மருந்தியக்கத் தாக்கவியல்

thumb|543x543px|'''மருந்தியக்கவியல் மற்றும் மருந்தியக்கத் தாக்கவியலின் அடிப்படைகள்'''
**மருந்தியக்கத் தாக்கவியல்** என்பது மருந்து செலுத்தப்பட்ட ஒரு உடலானது  அம்மருந்தை எவ்வாறு பாதிக்கிறது என்பது பற்றிய ஆய்வு ஆகும். மருந்தியக்கவியல் என்பது ஒரு மருந்து ஒரு உயிரினத்தை எவ்வாறு பாதிக்கிறது என்பதைப் பற்றிய ஆய்வு ஆகும். இரண்டும் சேர்ந்து, மருந்தின் அளவு, நன்மை மற்றும் பாதகமான விளைவுகளை நிர்ணயிக்கின்றன. சில நேரங்களில் மருந்தியக்கவியலை பி. டி. (PD) என்றும் மருந்தியக்கத் தாக்கவியலை பி. கே. (PK) என்றும் சுருக்கமாக அழைக்கப்படுகிறது. 

**மருந்தியக்கத் தாக்கவியல்** (Pharmacokinetics) என்பது பண்டைய கிரேக்க சொற்களான **”''பார்மகான்”***  (மருந்து) மற்றும் ***”கைனடிகோஸ்”*** (நகர்தல்) என்பவற்றில் இருந்து பெறப்பட்ட ஒரு சொல்லாகும்.  இச்சொல்லை முதன்முதலில் 1953ம் ஆண்டு ஜெர்மானிய குழந்தைமருத்துவரான ***டோஸ்ட்**'' என்பவர் தமது நூலில் பயன்படுத்தினார் எனினும் இச்சொல்  அவரது காலத்திற்கு முன்பிருந்தே புழக்கத்தில் இருந்து வந்ததாகக் கருதப்படுகிறது.   

## படிநிலைகள்
ஒரு உயிரினத்தின் உடலில் மருந்து செலுத்தப்பட்ட பின் ஏற்படும் பல கட்ட நிகழ்வுகள் ADME (அல்லது LADME) என்றழைக்கப்படுகின்றன. அவை பின்வருமாறு,

* விடுபடுதல்  (Liberation) -மருந்தில் உள்ள மூலப்பொருள் மருந்தின் மூல உருவாக்கத்திலிருந்து பிரியும் செயல்.
* உறிஞ்சுதல் (Absorbtion)-மருந்து அதன் செலுத்தப்பட்ட இடத்திலிருந்து உடலின் தொகுதிச்சுற்றோட்டத்தினுள் நுழையும் செயல்.
* பகிர்மானம் (Distribution)-உடலின் திரவங்கள் மற்றும் திசுக்கள் முழுவதும் மருந்து மூலப்பொருட்களின் பரவல்.
* வளர்சிதை மாற்றம் (Metabolism)- மருந்துகளால் ஏற்படும் விளைவுகள் மற்றும் மருந்துகள் வளர்சிதைப்பொருட்களாக முறிவு அடைதல் 
* கழிவுநீக்கம் (Excretion)-உடலில் இருந்து மருந்துப்பொருள் அல்லது வளர்சிதைப்பொருட்களை அகற்றுதல். அரிதான சந்தர்ப்பங்களில், சில மருந்துகள் மீளமுடியாத வகையில் உடல் திசுக்களில் குவிந்து விடுகின்றன. 

சில பாடப்புத்தகங்கள் முதல் இரண்டு கட்டங்களை சேர்த்துக் குறிப்பிடுகின்றன, ஏனெனில் மருந்து பல்வேறு நேரங்களில் செயல்படும் வடிவத்தில் அளிக்கப்படும், இதன் பொருட்டு விடுபடுதல் (liberation) கட்டம் இருக்காது. மற்ற சில புத்தகங்கள் பகிர்மானம் (distribution), வளர்சிதைமாற்றம் (metabolism), மற்றும் கழிவுநீக்கம் (excretion) ஆகியவற்றை இணைத்து "விநியோக கட்டம்" (disposition phase) என்று குறிப்பிடுகின்றன. சில ஆசிரியர்கள் மருந்தின் நச்சுப் பக்கவிளைவுகளை (toxicological aspect) சேர்த்து, ADME-Tox அல்லது ADMET என்று குறிப்பிடுகின்றனர். வளர்சிதைமாற்றம் (metabolism) மற்றும் வெளியேற்றம் (excretion) ஆகிய இரு கட்டங்களையும் சேர்த்து "நீக்கம்" (elimination) கட்டமாகக் குறிப்பிடப்படுகின்றனர்.   

## மருந்து இருப்புநிலை
[thumb|300x300px| பல்வேறு வகையான மாத்திரைகள், அவை வழங்கப்பட்ட பிறகு வெவ்வேறு [மருந்தியக்கவியல் மற்றும் மருந்தியக்கத் தாக்கவியல் நடத்தைகளைக் கொண்டிருக்கும்.]]
மருந்து இருப்பு நிலை என்பது மருந்து உடலில் செலுத்தப்பட்ட பின்   உடலின் தொகுதிச் சுற்றோட்டத்தினை அடையும் மருந்தின்  அளவாகும். நடைமுறையில், சிரைவழி சிகிச்சை மூலம் செலுத்தப்படும் போது மருந்தின் அதிகபட்ச மருந்து இருப்பு நிலை எட்டப்படுகிறது. இது மருந்து இருப்பு நிலை அளவு 1 (அல்லது 100%) என குறிக்கப்படுகிறது. பிற மருந்து செலுத்து  முறைகளின் மருந்து இருப்பு நிலை என்பது சிரைவழி சிகிச்சை மூலம் எட்டப்பட்ட அம்மருந்தின் மருந்து இருப்பு நிலை அளவுடன் ஒப்பிட்டு மதிப்பிடப்படுகிறது. 

## மேற்கோள்கள்

பகுப்பு:மருந்தியல்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பண்டாரவெளி

**பண்டாரவெளி** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது முசலி பிரதேச செயலாளர் பிரிவில் அமைந்துள்ளது. இது மன்னார் நகருக்குக் கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
குறுவட்டூர்

**குறுவட்டூர்** (*Kuruvattoor*) என்பது இந்தியாவின், கேரளத்தின் பாலக்காடு மாவட்டத்தில் உள்ள ஒரு சிற்றூராகும். இக்கிராமம் கயிலையாடு, முண்டகோட்டுக்குருசி, வல்லப்புழா மற்றும் கணயம் ஆகியவற்றுடன் தனது எல்லைகளைப் பகிர்ந்து கொள்கிறது. இது பட்டாம்பி ஊராட்சி ஒன்றியம் மற்றும் பட்டாம்பி வட்டத்தில் உள்ள வல்லபுழா ஊராட்சிக்கு உட்பட்டது. இக்கிராமம் கலை மற்றும் விளையாட்டுகளுகு குறிப்பாக கால்பந்துக்கு ஊக்கமளிக்கிறது. பல கிளப்புகள் மற்றும் உள்ளாட்சி அமைப்புகள் கலாச்சார அம்சங்களை உயர்த்துவதற்காக நிகழ்வுகளை உருவாக்குகின்றன.

## அரசியல்
இது பட்டம்பி சட்டமன்றத் தொகுதி மற்றும் பாலக்காடு மக்களவைத் தொகுதி ஆகியவற்றுக்கு உட்பட்டது. இது பிரித்தானிய இந்தியாவின் மெட்ராஸ் மாகாணத்தின் மலபார் மாவட்டத்தில் உள்ள வள்ளுவநாடு வட்டத்தின் ஒரு பகுதியாக இருந்தது.

## போக்குவரத்து

### வானூர்தி
கோழிக்கோடு பன்னாட்டு வானூர்தி நிலையம், கொச்சி பன்னாட்டு வானூர்தி நிலையம், கோயம்புத்தூர் பன்னாட்டு வானூர்தி நிலையம் ஆகியவை அருகிலுள்ள வானூர்தி நிலையங்களாகும்.

### தொடருந்து
வல்லப்புழா ரயில் நிலையம் மற்றும் ஷொறணூர் சந்திப்பு தொடருந்து நிலையம் ஆகியவை அருகிலுள்ள தொடருந்து நிலையங்கள் ஆகும்.

## காலநிலை

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
தௌலத் ராம் கல்லூரி

**தௌலத் ராம் கல்லூரி** (*Daulat Ram College*) தில்லி பல்கலைக்கழகத்தின் ஒரு அங்கமான கல்லூரி ஆகும். இது ஒரு மகளிர் கலை அறிவியல் கல்லூரி ஆகும்.

## வரலாறு
இக்கல்லூரியானது கல்வியாளரும் பரோபகாரருமான சிறீ தௌலத் ராம் குப்தாவால் 1960-இல் நிறுவப்பட்டது. தில்லி பல்கலைக்கழகத்தின் முக்கியக் கல்லூரிகளில் ஒன்றான, இந்தக் கல்லூரி, முதலில் திலக் மார்க் என்ற இடத்தில் “பிரமிளா கல்லூரி” என்ற பெயரில் தொடங்கப்பட்டது. 1964-ஆம் ஆண்டில், இக்கல்லூரி தில்லி பல்கலைக்கழக வடக்கு வளாகத்தில் உள்ள இதன் தற்போதைய வளாகத்திற்கு மாற்றப்பட்டது. இதனைத் தொடர்ந்து கல்லூரியின் பெயரும் தௌலத் ராம் கல்லூரி என மறுபெயரிடப்பட்டது. இக்கல்லூரி இளங்கலை, முதுகலை நிலைகளில் கல்வியை வழங்குகிறது. தௌலத் ராம் கல்லூரி மகளிர் கல்லூரி ஆகும்.

## தரவரிசைகள்
2024ஆம் ஆண்டில் கல்வி நிறுவனங்களுக்கான தேசிய தரவரிசையில் இந்தியாவில் உள்ள கல்லூரிகளில் 72ஆவது இடத்தைப் பிடித்துள்ளது.

## குறிப்பிடத்தக்க முன்னாள் மாணவர்கள்
* ஆயிசி கோசு, பொதுவுடமைக் கட்சித் தலைவர், மாணவர் ஆர்வலர், ஜவகர்லால் நேரு பல்கலைக்கழக மாணவர் சங்கத் தலைவர்.
* அஞ்சனா ஓம் காசியப், மூத்த பத்திரிகையாளர், ஆஜ் தக்

## மேற்கோள்கள்

## வெளி இணைப்புகள்
* 
பகுப்பு:Pages using gadget WikiMiniAtlas
பகுப்பு:மகளிர் பல்கலைக்கழகங்களும் கல்லூரிகளும்